Z A P I S N I K
15. sjednice Vijeća Mjesnog odbora Ciglenica održane 9. srpnja 2026. 
Zagreb, Selska cesta 44 s početkom u 19,00 sati

Nazočni članovi Vijeća:
Dražen Dautanec, Danijel Hercigonja, Ines Katić, Maja Šćukanec, Goran Štefek i Sanja Tonković.

Odsutni članovi Vijeća :
Ivan Boban.

Ostali nazočni: /

Predsjedava gospođa Maja Šćukanec, predsjednica Vijeća.

Zapisnik vodi: Maja Šćukanec


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednica Vijeća daje zapisnik 14. sjednice na verifikaciju.
Vijeće prihvaća tekst Zapisnika 14. sjednice Vijeća, bez izmjena.

Na prijedlog predsjednice Vijeće jednoglasno utvrđuje 

DNEVNI  RED

	1. 
	Prijedlog zaključka o izmjenama Plana potreba za aktivnostima, programima i projektima unapređenja kvalitete života građana Mjesnog odbora Ciglenica u 2026.

	2. 
	Pitanja, prijedlozi i obavijesti





Ad1. Prijedlog zaključka o izmjenama Plana potreba za aktivnostima, programima i projektima unapređenja kvalitete života građana Mjesnog odbora Ciglenica u 2026.

Uvodno obrazloženje iznosi Predsjednica Vijeća.

U raspravi sudjeluju: Dražen Dautanec, Danijel Hercigonja, Ines Katić, Maja Šćukanec, Goran Štefek i Sanja Tonković.

Vijeće jednoglasno donosi

Zaključak  o izmjenama Plana potreba
za aktivnostima, programima i projektima unapređenja kvalitete života građana
Mjesnog odbora Ciglenica u 2026.

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

Predsjednica obavještava članove Vijeća o donošenju Zaključka o korištenju prostora Mjesnog odbora Ciglenica koji se mora donijeti do kraja kolovoza.

Dogovoren je termin slijedeće sjednice za dana 27. kolovoza 2026.


Sjednica je završila u 19:24 sati.

KLASA: 024-08/26-003/1505
URBROJ: 251-13-11-3/019-26-2
Zagreb, 9. srpnja 2026.

Zapisnik uredila:
Kristina Kasupović
Predsjednica
Vijeća Mjesnog odbora Ciglenica

Maja Šćukanec


	Na temelju članka 99. stavka 1. točke 5.  Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) te članka 15. stavka 1. točke 5. Pravila Mjesnog odbora Ciglenica, Vijeće Mjesnog odbora Ciglenica, na 15. sjednici, 9. srpnja 2026., donijelo je 

	ZAKLJUČAK O IZMJENAMA PLANA

	potreba za aktivnostima, programima i projektima unapređenja kvalitete života građana

	
Mjesnog odbora Ciglenica u 2026.

	Članak 1.

	
Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
	
	

	Članak 2. 

	Planirana sredstva iz članka 1. u Mjesnom odboru, u ukupnom iznosu od  4.000,00 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	
	
	

	Naziv aktivnosti 
	KAZALIŠNA PREDSTAVA ZA GRAĐANE TREĆE ŽIVOTNE DOBI

	Opis aktivnosti  
	MO Ciglenica u suradnji sa Centrom za kulturu Trešnjevka organizira predstavu za građane treće životne dobi, koja bi za njih bila besplatna

	Cilj(evi) aktivnosti 
	Unapređenje kvalitete života osoba treće životne dobi koji žive u vlastitom domu ili su korisnici Domova za starije i nemoćne, za one slabijeg imovinskog stanja, za one usamljene. Da ih dolaskom na predstavu što više uključimo u život lokalne zajednice, da se druže, da ih usrećimo, da znaju da se lokalna zajednica brine za njih i da smo im zahvalni na svemu što imamo danas.

	Datum održavanja
	prosinac 2026.

	Procijenjena vrijednost  
	1.000 €

	 
	 

	Naziv aktivnosti 
	CIRKUSKA RADIONICA ZA DJECU

	Opis aktivnosti  
	Radionica žongliranja i osnovnih cirkuskih vještina, namijenjena djeci vrtićke i 
osnovnoškolske dobi. Kroz igru, pokret i smijeh, djeca upoznaju svijet cirkusa, razvijaju koordinaciju, ravnotežu i suradnju uz stručno vodstvo izvođača i pedagoga. Radionica će se održati u Parku pravednika među narodima u naselju
Ciglenica, Gradske četvrti Trešnjevka - sjever.

	Cilj(evi) aktivnosti 
	Potaknuti motorički razvoj, koordinaciju i osjećaj za ravnotežu kod djece. Poticati kreativnost, maštu i izražavanje kroz pokret i igru. Osnažiti socijalne vještine i suradnički duh među djecom. Omogućiti djeci zajedničko iskustvo koje
 jača osjećaj pripadnosti zajednici.

	Datum održavanja
	lipanj 2026.

	Procijenjena vrijednost  
	400 €

	 
	 
	 

	Naziv aktivnosti 
	OBILJEŽAVANJE DANA SJEĆANJA NA ŽRTVE DOMOVINSKOG RATA

	Opis aktivnosti  
	Polaganje vijenca kod spomenika poginulim braniteljima s područja Trešnjevke u Parku Stara Trešnjevka i paljenje svijeća te paljenje svijeća u Ulici grada Vukovara u Zagrebu

	Cilj(evi) aktivnosti 
	Sjećanje na žrtve Domovinskog rata - Državni praznik

	Datum održavanja
	18. studeni 2026. godine

	Procijenjena vrijednost  
	115 €

	 
	 
	 

	 
	 
	 

	 
	 
	 

	Naziv aktivnosti 
	DAN ANTIFAŠISTIČKE BORBE

	Opis aktivnosti  
	Polaganje vijenca i paljenje svijeća u Parku Pravednika među narodima ispred spomenika palim žrtvama u 2. Svjetskom ratu s područja Trešnjevke

	Cilj(evi) aktivnosti 
	22. lipnja 2026. godine

	Datum održavanja
	Sjećanje na žrtve poginule u 2. Svjetskom ratu - Državni praznik

	Procijenjena vrijednost  
	115 €

	 
	 
	











 

	2. SPORT I REKREACIJA 

	 
	 
	 

	Naziv aktivnosti 
	DANI OTVORENIH VRATA MO CIGLENICA - MALONOGOMETNI TURNIR "MARIO BABIĆ"

	Opis aktivnosti  
	MO Ciglenica sudjeluje u organizaciji 33. Malonogometnog turnira "Mario Babić" humanitarnog karaktera, koji se igra od 1993. godine u spomen na prvog poginulog hrvatskog branitelja Maria Babića, pripadnika 149. brigade Trešnjevka HV, stanovnika našeg naselja Ciglenica.Turnir traje dva dana i okuplja sve dobne skupine od onih najmlađih do onih najstarijih. Na turniru osim nogometnih utakmica na kojima sudjeluju mlade ekipe i ekipe veterana branitelja, ima i aktivnosti za djecu, glazbe i hrane i osvježenja.

	Cilj(evi) aktivnosti 
	Sjećanje i odavanje počasti svim žrtvama Domovinskog rata. Poticanje međugeneracijskog druženja i aktivnog načina života. Promocija sporta i zdravog načina života, uključivanje građana, mladih i djece u lokalne aktivnosti, jačanje zajedništva unutar kvarta kroz sportsko druženje.

	Datum održavanja
	lipanj 2026.

	Procijenjena vrijednost  
	620 €

	 
	 
	 

	Naziv aktivnosti 
	DAN AMERIČKOG NOGOMETA

	Opis aktivnosti  
	[bookmark: _GoBack]Aktivnost „Dan američkog nogometa“ osmišljena je kao interaktivna sportsko-edukativna radionica za učenike Strojarske škole Zagreb, u suradnji s lokalnim klubom američkog nogometa.Tijekom jednodnevnog programa učenici će se upoznati s osnovama američkog nogometa kroz četiri tematska dijela:
Prezentacija i edukacija – Uvodno predavanje trenera o povijesti, pravilima i osnovnim načelima američkog nogometa te naglasak na sigurnost, timski rad i fair play.
Izložba opreme – Prikaz sportske opreme korištene u američkom nogometu (kacige, štitnici, lopte, dresovi) uz stručno objašnjenje funkcije i načina korištenja.
Radionica i trening – Učenici kroz praktične vježbe uče osnovne tehnike dodavanja, hvatanja i kretanja na terenu, uz stručno vodstvo trenera i igrača demonstratora.
Demonstracijska utakmica i sudjelovanje učenika – Igrači kluba odigrat će kraću pokaznu utakmicu, nakon čega će učenici imati priliku sudjelovati u flag football mini-utakmici (bez fizičkog kontakta).
Aktivnost završava zajedničkim druženjem, kratkim osvrtom i dodjelom promotivnih materijala te pozivnica za besplatne probne treninge u klubu.
Cijeli program je osmišljen tako da bude zabavan, edukativan i siguran, te da potakne učenike na razvoj sportskog duha, suradnje i interesa za uključivanje u sportske aktivnosti izvan škole.

	Cilj(evi) aktivnosti 
	Cilj aktivnosti je promocija sporta, timskog duha i zdravog načina života među učenicima Strojarske škole Zagreb kroz interaktivno upoznavanje s američkim nogometom.
Kroz kombinaciju radionice, demonstracije, izložbe opreme i mini-utakmice, učenicima se želi približiti vrijednosti koje ovaj sport promiče — suradnju, odgovornost, komunikaciju, poštivanje pravila i razvoj fizičke spremnosti.

	Datum održavanja
	siječanj/veljača 2026.

	Procijenjena vrijednost  
	1.000 €

	 
	 
	 

	Članak 3.

	Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	
	

	Članak 4. 

	Ovaj će Zaključak  biti dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost. 

	
	
	

	Klasa: 024-08/26-003/1505
	PREDSJEDNICA

	Ur.broj: 251-13-11-3/019-26-3
	VIJEĆA MJESNOG ODBORA

	Zagreb, 9. srpnja 2026.

	Maja Šćukanec



